भारतीय रेलवे ने नए साल पर युवाओं के लिए विशेष घोषणा की है। जिसमें रेलवे की ओर से नए साल की शुरुआत 10वीं पास युवाओं को रोजगार देने के साथ की जा रही है। दक्षिण पूर्वी रेलवे ने वर्कशॉप और अन्य प्रतिष्ठानों में अप्रेंटिस के पदों पर भर्ती के लिए ऑनलाइन आवेदन आमंत्रित किए हैं। अभ्यर्थी आवेदन के लिए दक्षिण पूर्वी रेलवे की आधिकारिक वेबसाइट rrcser.co.in पर विजिट कर 3 जनवरी से ऑनलाइन आवेदन कर सकते हैं। साउथ ईस्टर्न रेलवे की ओर से जारी भर्ती अधिसूचना के अनुसार, आवेदन दो फरवरी 2023 तक स्वीकार किए जाएंगे। इस भर्ती के जरिए दक्षिण पूर्व रेलवे द्वारा 1785 अप्रेंटिस पदों को भरा जाएगा।